Леонтьев Борис Михайлович

Леонтьев Борис Михайлович (2 февраль 1924 йыл, Ряжск — 21 сентябрь 2017 йыл, Мәскәү) — юрист, енәйәт хоҡуғы һәм иҡтисади енәйәт өсөн яуаплылыҡтың актуаль проблемалары буйынса белгес; Бөйөк Ватан һуғышында ҡатнашыусы. Юридик фәндәр докторы (1970), профессор (1978); Мәскәү дәүләт университетының атҡаҙанған профессоры (2012); I һәм II дәрәжә Ватан һуғышы ордены кавалеры.

 Биографияһы 
Борис Михайлович Леонтьев Ряжск ҡалаһында 1924 йылдың 2 февралендә тыуған; 1942 йылда, урта белем алғандан һуң, Ҡыҙыл Армия сафтарына саҡырыла һәм Тамбов пулемёт училищеһына ебәрелә. Бөйөк Ватан һуғышы ваҡытында, 1943 йылдың ғинуар-авгусында, хәрәкәт итеүсе армияның Үҙәк фронтындағы 37 гвардия дивизияһы составында танкка ҡаршы мылтыҡ ротаһында пехотаның ябай һалдаты булып хеҙмәт итә, Үҙәк фронт һалдаттары менән Курск дуғаһындағы алышта ҡатнаша. Бында 1943 йылдың 27 авгусында ҡаты яралана һәм инвалидлыҡ менән бәйле демобилизациялана. Хәрби ҡаҙаныштары өсөн I һәм II дәрәжә Ватан һуғышы ордены менән наградланған.

1944—1949 йылдарҙа Борис Леонтьев Ломоносов исемендәге Мәскәү дәүләт университетының юридик факультетында уҡый. Юғары белем алғандан һуң, аспирантурала уҡыуын дауам итә; 1952 йылда «Уголовная ответственность за выпуск недоброкачественной продукции» темаһына кандидатлыҡ диссертацияһы яҡлай һәм «юридик фәндәр кандидаты» ғилми дәрәжәһен ала. 1952 йылдың 1 сентябренән вафатына тиклем Мәскәү дәүләт университетында уҡытыусы булып эшләй һәм бер-бер артлы төрлө вазифалар биләй: енәйәт хоҡуғы һәм криминология факультетында ассистент, өлкән фәнни хеҙмәткәр, доцент һәм профессор булып эшләй.

1963 йылда Борис Леонтьевтың «Хужалыҡ енәйәттәре өсөн яуаплылыҡ» (Госюриздат) монографияһы баҫылып сыға. Ул 1969 йылдың ноябрендә «Уголовная ответственность за хозяйственные преступления по советскому уголовному праву» темаһына докторлыҡ диссертацияһын уңышлы яҡлап, «юридик фәндәр докторы» дәрәжәһен ала.

1975—1984 йылдарҙа Мәскәү дәүләт университетының юридик факультетында профсоюз комитеты рәйесе була. 1979 йылда (башҡа мәғлүмәттәр буйынса — 1978), Леонтьев профессор вазифаһына тәғәйенләнә. 2012 йылда «Мәскәү университетының атҡаҙанған профессоры» исеменә лайыҡ була. 2008 йылдан «Служебные преступления», «Преступления против интересов службы и экономической деятельности» һәм «Преступления в сфере экономической деятельности» курстарын студенттарға уҡыта. 2014 йылдың майынан алып 2017 йылдың авгусына тиклем Мәскәү дәүләт университетының «Уголовное право и криминология; уголовно-исполнительное право» диссертация советына инә. Мәскәүҙә 2017 йылдың 21 майында вафат була.

 Хеҙмәттәре 
Борис Леонтьев алты тиҫтәнән артыҡ ғилми хеҙмәт авторы һәм авторҙашы, шул иҫәптән СССР һәм Рәсәй енәйәти хоҡуғы буйынса ун биш дәреслек яҙған; ул шулай уҡ ун юридик фәндәр кандидаты әҙерләгәнВ. Д. Пчолкін: Проблеми визначення поняття та класифікації злочинів у сфері економіки // Право і Безпека, 2005.:
 Развитие норм об уголовной ответственности за преступления в сфере экономической деятельности (1813—1996 гг.) // Вестник Московского университета. Серия 11: Право, издательство Изд-во Моск. ун-та, № 3.
 «Уголовное право РФ. Общая часть» (соавт., 2012).

 Иҫкәрмәләр 

 Һылтанмалар 


Категория:Юридик фәндәр докторҙары
Категория:Рәсәй юристары
Категория:Википедия:Статьи с переопределением значения из Викиданных
Категория:Бөйөк Ватан һуғышында ҡатнашыусылар
Категория:2017 йылда вафат булғандар
Категория:21 сентябрҙә вафат булғандар
Категория:1924 йылда тыуғандар
Категория:2 февралдә тыуғандар
Категория:Мәскәү дәүләт университетын тамамлаусылар